Et ekte tegltak koster gjerne mindre enn du tror. Når en sammenlikner totalprisen med litt billigere produkter, som for eksempel betongtakstein eller shingel (bitumen), så skiller det ikke veldig mye prismessig, ferdig lagt. For et normaltak, på ca 150m², er det nærmest ubetydelige forskjeller mellom betongtakstein og ekte tegltakstein, ferdig lagt, avhengig av valgte modell. Differansen er ofte ikke større enn at du kan velge akkurat det du ønsker – med både hodet og hjertet. Årsaken er at store basiskostnader, så som stillase, renner og nedløp, undertak, sløyfer og lekter, transport og takløft, samt opprydding, stort sett er det samme om du velger en billig takstein eller ønsker å investere litt ekstra i et ekte tegltak, for langsiktig kvalitet, estetikk og holdbarhet. Det er derfor fornuftig å innhente pris for omleggingen fra flere håndverkere, for god oversikt over kvalitet, prisnivå og sluttsum. Vi anbefaler derfor at du kontakter din lokale byggevareforhandler. De vil kunne hjelpe deg videre i prosessen og har sikkert noen gode forslag til flinke håndverkere også.